જેમણે ટેકનીકલ સ્ટાફ ન હોવાનું જણાવી તપાસ ન કરવા જણાવ્યું હતુ. આખરે તા. 12-06-17 ના પત્રથી પાલનપુર કાર્યપાલક ઇજનેર માર્ગ અને મકાનને તપાસ કરવા આદેશ કરતાં અધિકારીએ તપાસ માટેની ચાર ટીમો બનાવી નગરપાલિકાના ચિફ ઓફિસર પાસેથી તા. 16-06-2017ના રોજ તપાસ માટેના તમામ સાધનિક કાગળો માહિતી રેકર્ડ મેન પાવર પુરા પાડવા માટે જણાવ્યું હતુ. જોકે, મુખ્યઅધિકારીએ તત્કાલિન પ્રમુખ નિલમબેન જાનીના દબાણ તળે આ કાગળો આપ્યા ન હતા. આથી તા. 23-08-17ના રોજ કલેકટર દિલીપ રાણાને પત્ર લખી પ્રમુખ સામે ફોજદારી ફરિયાદ દાખલ કરવા રજૂઆત કરી હતી. તેમ છતાં કોઇ કાર્યવાહી ન થતાં હાઇકોર્ટમાં અપીલ દાખલ કરી હતી. જેમાં ન્યાયધીશે વિજીલન્સ ડિપાર્ટમેન્ટમાં રજૂઆત કરવાનો ઓરલ ઓર્ડર કર્યો હતો. જેના પગલે તા. 8-12-2017ના રોજ તકેદારી કમિશ્નરને કોર્ટનો ઓર્ડર જોડી રજૂઆત કરી હતી. પરંતુ તકેદારી આયોગના સેકશન અધિકારી જે. એસ. પારેખ દ્વારા તા. 21-12-2017ના રોજ પત્ર લખી અધિક મુખ્ય સચિવ શહેરી વિકાસ અને શહેરી ગૃહ નિર્માણ વિભાગને તપાસ કરવા માટે અરજી મોકલવામાં આવી હોવાનો પત્ર આપવામાં આવ્યો છે.